open-index/open-wikipedia-markdown huggingface dataset:
Afabet

**Afabet** (tigrinjaksi ኣፍዓበት) on kaupunki Eritrean Pohjoisen Punaisenmeren alueella (Zoba Seménawi-Qeyh-Bahri). Afabet on myös yksi kymmenestä Pohjoisen Punaisenmeren alueen alialueesta (Nus-Zoba). Kaupungin väkiluvuksi (1997) arvioitiin runsas 35&nbsp;000 asukasta.

Afabetin kaupunki sijaitsee linnuntietä noin 98 kilometriä pääkaupunki Asmarasta pohjoiseen ja noin 104 kilometriä aluekeskus Massawasta luoteeseen. Maanteitse etäisyydet ovat edellä kuvattua pidempiä.

Kaupungissa ja sen lähistöllä käytiin Afabetin taistelu (17.–20. maaliskuuta 1988), joka oli Eritrean itsenäisyyssodan (1. syyskuuta 1961 – 29. toukokuuta 1991) käännekohta. Siinä Eritrean kansan vapautusrintaman (EPFL) joukot löivät  Neuvostoliiton sotilasneuvonantajien avustamat Etiopian asevoimien joukot. BBC:lle raportoinut historioitsija ja toimittaja Basil Davidson luonnehti taistelua merkittävimmäksi voitoksi, minkä mikään itsenäisyysliike on saavuttanut sitten vietnamilaisten voiton Dien Bien Phussa  vuonna 1954.
 
## Lähteet

## Aiheesta muualla

* Peter Worthington, 18.5.2013:  Remarkable to witness birth of Eritrea  (torontosun.com)
* Largest battle in Africa (Battle of Afabet 1988) ~ Eritrea War for Independence  (youtube.com)
Porro

**Porro** voi tarkoittaa ainakin seuraavia:

* porro, kolumbialainen musiikkityyli ja tanssi
* porrot (*Ballota*), huulikukkaiskasveihin kuuluva suku
** valkoporro eli porro, sukuun kuuluva vanha lääkekasvi
* sukunimenä:
** Edoardo Porro (1842–1902), italialainen lääkäri
** Enrico Porro (1885−1967), italialainen painija
** Girolamo Porro (n. 1520–1604), italialainen kaivertaja.
Lenny Abrahamson

**Leonard** ”**Lenny**” **Abrahamson** (s. 30. marraskuuta 1966 Dublin) on irlantilainen elokuvaohjaaja. Hänet tunnetaan parhaiten ohjaamastaan elokuvasta *[[Room (vuoden 2015 elokuva)|Room]]*, josta hän sai parhaan ohjauksen Oscar-palkinto -ehdokkuuden.

## Filmografia

### Elokuvat
* *[[Adam & Paul]]* (2004)
* *[[Garage (elokuva)|Garage]]* (2007)
* *[[What Richard Did]]* (2012)
* *[[Frank (elokuva)|Frank]]* (2014)
* *[[Room (vuoden 2015 elokuva)|Room]]* (2015)
**[[The Little Stranger]]* (2018)

### Televisiosarjat

* *Prosperity* (2007)
* *Chance* (2016)
* *Normal People* (2020)

## Aiheesta muualla
*
Hasta La Lista

**Hasta La Lista** oli viihdeohjelma, jossa jokaisessa jaksossa julkisuudesta tutut koomikot André Wickström, Stan Saanila, Ilari Johansson ja Mari Perankoski käsittelivät yhtä aihealuetta ja järjestivät epäoleellisesta siihen liittyvät asiat oikeaan top10-järjestykseen.

## Jaksot

## Lähteet
Ordos

**Ordos** (, ) on prefektuuritason kaupunki Kiinan Sisä-Mongolian autonomisen alueen länsiosassa. Kaupungin keskusta sijaitsee linnuntietä noin 220 kilometriä autonomisen alueen pääkaupunki Hohhotista lounaaseen. Kaupungin pinta-ala on 86&nbsp;882 neliökilometriä ja väkiluku 1,94 miljoonaa (2010).

Kaupunki rajoittuu pohjoisessa Bayannurin liittoon ja Baotoun prefektuuritason kaupunkiin, idässä Hohhotin ja Xinzhoun, etelässä Yulinin, Wuzhongin, lännessä Yinchuanin, Shizuishanin, Wuhain prefektuuritason kaupunkeihin ja Alxan liittoon.

## Historia
Ordosin tasanko oli aikanaan xiongnujen (209 eaa.–91 jaa.) ja Xia-dynastian (1038–1227) ydinaluetta. Mongolit asuttivat alueen vuoden 1449 jälkeen, jolloin paikalle tuotiin Tšingis-kaanin mausoleumi. Mongolien ryöstöretket Ordosista Kiinaan olivat yksi Kiinan muurin rakentamisen syistä. Ligdab-kaanin valtakauden (1604–34) päättäneen sisällissodan myötä Ordos päätyi Qing-dynastian vallan alle. Ordosissa syntynyt Duguilang-järjestö kamppaili ensin kristittyjä lähetyssaarnaajia, kiinalaisia siirtolaisia ja sittemmin Kiinan tasavaltaa vastaan 1800- ja 1900-luvuilla.

Kiinan–Japanin sodan aikana tasavaltalaiset siirsivät Tšingis-kaanin mausoleumin Qinghaihin estääkseen sen joutumisen japanilaisten käsiin. Kommunistit valtasivat Ordosin vuosina 1949-50 ja palauttivat mausoleumin paikalleen vuonna 1954.

1900-luvun loppupuoliskolla kaupunkia rakennettiin huomattavasti Sisä-Mongolian hiilikaivosten kasvun takia. Kasvu pysähtyi kuitenkin 2000-luvun puolella sijoittajien pelätessä Kiinan asuntomarkkinoiden kuplaa. Ordos tunnetaankin "Kiinan suurimpana aavekaupunkina" useiden hylättyjen toimisto- ja asuinrakennusten takia. Kangbashi on Ordosin uusi vasta rakennettu kaupungin keskusta. Vuonna 2010 asukasmäärä oli 20&nbsp;000 - 30&nbsp;000, vaikka kaupunginosaan olisi mahtunut vähintään 300&nbsp;000 asukasta.

## Hallinnollinen jako

Piirikuntatasolla prefektuuri jaetaan yhdeksään osaan seuraavasti (numerointi kuten oheisessa kuvassa):

;Kaupunkipiirit (2)
* 1. Dongsheng (, )
* 1. Kangbashi (, )
;Lippukunnat (7)
* 2. Daladin lippukunta (, )
* 3. Jungarin lippukunta (, )
* 4. Otogin etu-lippukunta (, )
* 5. Otogin lippukunta (, )
* 6. Hangginin lippukunta (, )
* 7. Uxinin lippukunta (, )
* 8. Ejin Horon lippukunta (, )

## Galleria

StatueInOrdos.jpg|Patsaita Ordosissa.
Ordos Museum.jpg|Ordosin museo.
Ordos.Kang Bashi.Ordos opera.jpg|Oopperatalo.
Genghis khan mausoleum.jpg|Tšingis-kaanin mausoleumi.


## Lähteet

## Aiheesta muualla
Rakelin kuplassa

**Rakelin kuplassa** on Yle Kioskin keskusteluohjelma, jossa Rakel Liekin vieraana nähdään keskustelemassa julkisuudesta tuttuja henkilöitä.

## Jaksot

## Lähteet
Akin ja Ritan rakkausdieetit

**Akin ja Ritan rakkausdieetit** on lifestyleohjelma, jossa Aki Manninen ja Rita Niemi auttavat pariskuntia saamaan elämänsä kuntoon treeni-, ravinto sekä parisuhderintamalla. Mitä enemmän pariskunta onnistuu yhdessä laihduttamaan sitä pidemmälle lomamatkalle he pääsevät.

## Jaksot

## Lähteet
Muuttajat

**Muuttajat** oli tositelevisiosarja, jossa seurattiin tavallisten suomalaisten ihmisten muuttoa eri puolilla Suomea.

## Jaksot

## Lähteet
Alfred-luokka

**Alfred-luokka** oli Britannian kuninkaallisen laivaston seitsemän 74-tykkisen kolmannen luokan linjalaivan muodostama alusluokka.

## Suunnittelu
Alusten aseistuksena oli kummallekin tykkikannelle asennetut 28 tykkiä. Alemmalla kannella tykit olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.

## Alukset

*HMS Edgar* tilattiin 16. heinäkuuta 1774, mutta tilaus siirrettiin 25. elokuuta Arrogant-luokkaan. Kahden 5. helmikuuta 1777 tilatun aluksen, *HMS Caesar* Plymouthin telakalta ja *HMS Bulwark* Portsmouthin telakalta, rakennustöitä ei edes aloitettu. Kumpaakin tilausta muutettiin 11. kesäkuuta 1778 ja peruutettiin 4. maaliskuuta 1783.

## Lähteet

*

### Viitteet
Josef Haas

**Josef Haas** (3. elokuuta 1937 Marbach, Sankt Gallen – 18. tammikuuta 2024) oli sveitsiläinen maastohiihtäjä. Hän oli ensimmäinen sveitsiläinen maastohiihdon olympiamitalisti. Hän edusti SC Marbach -seuraa ja oli pituudeltaan 178&nbsp;cm.

Haas saavutti 24-vuotiaana ensimmäisen merkittävän saavutuksensa, pronssia Sveitsin-mestaruuskilpailuista. Hän liittyi Sveitsin maajoukkueeseen vasta lähes 30-vuotiaana. Hän osallistui arvokilpailuihin ensimmäisen kerran Oslon MM-kilpailuissa 1966. Ensimmäisen Sveitsin-mestaruutensa hän voitti 1967.

Haas saavutti Grenoblen olympialaisissa 1968 pronssia 50&nbsp;kilometrillä 29 sekuntia kultamitalisti Ole Ellefsæterille hävinneenä. Hän sijoittui lisäksi 18:nneksi 15 kilometrillä ja kuului viidenneksi sijoittuneeseen Sveitsin viestijoukkueeseen.

Haas kävi nuoruudessaan maatalouskoulun ja työskenteli alalla ennen ja jälkeen kilpauransa.

## Lähteet
Harri Nyman

**Harri Nyman** (s. 1. tammikuuta 1959) on suomalainen jääkiekkoilija, isokokoinen pakki. Hän pelasi melkein 400 SM-ottelua. Hän tuli 19-vuotiaana Kiekkoreippaaseen, joka nousi heti kauden päätteeksi SM-liigaan. A-maajoukkueessa hän pelasi kuusi ottelua kaudella 1983–1984. Hän siirtyi 1985 Kouvolaan KooKoon paitaan, jossa hän pelasi 1985–1989 puolustajana, ja KooKoo nousi 1-divisioonasta SM-liigaan 1987.

* 392 SM-liigaottelua
* 14 A-maaottelua

Nyman toimii nykyään valmentajana salibandyssa.

## Lähteet
Saaristoruokaa

**Saaristoruokaa** on ruokaohjelma, jossa Harri Syrjänen kiertää Suomen rannikkoseutuja tutustuen paikallisiin saaristolaisruokiin ja valmistaa ruokaa sen aineksista.

## Ensimmäinen tuotantokausi
Ensimmäinen tuotantokausi alkoi MTV3-kanavalla 15. huhtikuuta 2014.

## Toinen tuotantokausi
Toinen tuotantokausi alkoi 21. huhtikuuta 2015.

## Lähteet
Angelo Anquilletti

**Angelo Anquilletti** (24. huhtikuuta 1943 San Donato Milanese, Italia – 9. tammikuuta 2015) oli italialainen jalkapalloilija. Pelipaikaltaan hän oli puolustaja.

Anquilletti aloitti uransa Solbiatesessa, jossa hän pelasi kolmannella ja neljännellä sarjatasolla vuosina 1961–1964. Tämän jälkeen Anquilletti siirtyi Italian pääsarjaan Serie A:han, jossa hän pelasi 13 peräkkäistä kautta edustaen ensin Atalantaa kaksi kautta vuosina 1964–1966 ja sen jälkeen Milania 11 kautta vuosina 1966–1977. Pääsarjaotteluita Anquilletti pelasi Atalantassa 48 ja Milanissa 278. Hän voitti Milanissa Serie A:n kaudella 1967–1968 sekä Italian cupin kausina 1966–1967, 1971–1972, 1972–1973 ja 1976–1977. Anquilletti päätti uransa Monzassa, jota hän edusti 41 ottelussa Serie B:ssä vuosina 1977–1979. Yhteensä Anquilletti pelasi 454 miesten sarjaottelua, joissa hän ei tehnyt yhtään maalia.

Italian maajoukkueessa Anquilletti pelasi kaksi A-maaottelua vuonna 1969.

## Lähteet
Walter Glechner

**Walter Glechner** (12. helmikuuta 1939 Wien, Saksa – 29. tammikuuta 2015 Wien, Itävalta) oli itävaltalainen jalkapalloilija. Pelipaikaltaan hän oli puolustaja.

Glechner pelasi koko uransa Rapid Wienissä, jossa hän pelasi 13:na kautena yhteensä 257 Itävallan Bundesliigan ottelua tehden yhdeksän maalia. Glechner voitti Itävallan-mestaruuden kausina 1959–1960, 1963–1964, 1966–1967 ja 1967–1968 sekä Itävallan cupin kausina 1960–1961, 1967–1968 ja 1968–1969. Vuosina 1965–1970 hän toimi joukkueensa kapteenina.

Itävallan maajoukkueessa Glechner pelasi vuosina 1960 ja 1962–1968 yhteensä 35 A-maaottelua, joissa hän teki yhden maalin.

## Lähteet
Alois Kälin

**Alois Kälin** (s. 13. huhtikuuta 1939 Einsiedeln, Schwyz) on sveitsiläinen maastohiihtäjä ja yhdistetyn hiihtäjä, viimeisin molemmissa lajeissa olympiamitalin saavuttanut urheilija. Hän on pituudeltaan 170&nbsp;cm.

Kälin voitti ensimmäisen Sveitsin-mestaruutensa 1958 ja osallistui ensimmäisen kerran arvokilpailuihin Zakopanen MM-kilpailuissa 1962. Innsbruckin olympialaisissa 1964 hän sijoittui yhdistetyssä 12:nneksi, 50 kilometrin hiihdossa 20:nneksi ja 4&nbsp;×&nbsp;10&nbsp;kilometrin viestissä yhdeksänneksi.

Kälin saavutti Oslon MM-kilpailuissa 1966 Georg Thoman ja Franz Kellerin jälkeen pronssia yhdistetyssä. Grenoblen olympialaisissa 1968 hän sai yhdistetyssä hopeaa. Hän oli Kellerin voittamalla mäkiosuudella 24:s hiihtoajoiksi muutettuna noin kolme ja puoli minuuttia saksalaista jäljessä, eikä pystynyt 15 kilometrin hiihto-osuudella kuromaan eroa aivan umpeen. Hänen hopeansa oli Sveitsin ensimmäinen olympiamitali yhdistetyssä. Hän sijoittui samoissa kilpailuissa 23:nneksi 50 kilometrin hiihdossa ja viidenneksi viestissä.

Kälin hiihti Sapporon olympialaisissa 1972  kolmannen osuuden Sveitsin pronssijoukkueessa 4&nbsp;×&nbsp;10&nbsp;kilometrin viestissä. Tämä oli Sveitsin ensimmäinen viestihiihtomitali olympialaisissa. Hän sijoittui Sapporossa lisäksi seitsemänneksi 30 kilometrin ja 17:nneksi 15 kilometrin hiihdossa.

Aktiiviuransa jälkeen Kölin on työskennellyt liikealalla pitäen muun muassa urheiluvälinekauppaa Einsiedelnissä.

## Lähteet
Royal Society of Edinburgh

**Royal Society of Edinburgh** on skotlantilainen tiedeakatemia, joka perustettiin vuonna 1783. Akatemialla on jäseniä yli 1&nbsp;500. Akatemian jäsenistö edustaa useita eri oppiaineita, muun muassa luonnontieteitä ja teknologiaa, taiteita, humanistisia tieteitä ja yhteiskuntatieteitä.

## Lähteet

## Aiheesta muualla

*Royal Society of Edinburghin kotisivut
Turtles-mutanttikilpikonnat (6. tuotantokausi)

Teini-ikäisten mutanttininjakilpikonnien 6.kauden jaksokuvaukset.

## Jaksoluettelo

### Rock Around the Block

### Krangenstein Lives!

### Super Irma

### Adventures in Turtle-Sitting

### Sword of Yurikawa

### Return of the Turtleoid

### Shreeka's Revenge

### Too Hot to Handle

### Nightmare in the Lair

### Phantom of the Sewers

### Donatello Trashes Slash

### Leonardo Is Missing

### Snakes Alive!

### Polly Wanna Pizza

### Mr. Nice Guy

### Sleuth on the Loose

## Lähteet

* 
* 
* 
* Turtles -mutanttikilpikonnat IMDB:ssä, viitattu 15.1.2016
* Turtles -mutanttikilpikonnat TV.com:ssa , viitattu 15.1.2016

## Aiheesta muualla
*Sarjan arvostelu Cinemassacre.com:issa (osa 1) 
*Sarjan arvostelu Cinemassacre.com:issa (osa 2) 
*Sarjan arvostelu Cinemassacre.com:issa (osa 3)
Aziz Ansari

**Aziz Ismail Ansari** (s. 23. helmikuuta 1983) on yhdysvaltalainen näyttelijä ja koomikko. Hän on näytellyt muun muassa Tom Haverfordia komediasarjassa *[[Puisto-osasto]]* (2009–2015) sekä marraskuussa 2015 julkaistussa Netflix-sarjassa *[[Master of None]]*.

Ansari on tehnyt stand up -komiikkaa 2000-luvun alusta lähtien, ja vuonna 2006 hänet palkittiin parhaasta standupista HBO:n US Comedy Arts Festivaaleilla. Hän on esiintynyt sivurooleissa myös valkokaankaalla, muun muassa elokuvissa *[[Get Him To The Greek]]* ja *[[I Love You, Man]]*.

## Yksityiselämä ja ura

Aziz syntyi Etelä-Carolinan Columbiassa vuonna 1982 Intian Tamil Nadusta Yhdysvaltoihin muuttaneeseen perheeseen. Hänen terveydenhoitoalalla työskentelevät vanhempansa ovat muslimeita, mutta itseään hän kuvailee ateistiksi. Hänellä on myös veli Aniz, joka osallistui yhden Master of None -sarjan jakson käsikirjoittamiseen.

Vuonna 2004 hän valmistui New Yorkin yliopistosta pääaineena markkinointi. Aziz sanoo olleensa liian laiska hakemaan valmistuttuaan taideyliopistoon, joten hän alkoi esiintyä newyorkilaisilla komediaklubeilla. Sketsishow Human Giantia alettiin esittää MTV:llä vuonna 2007, ja se pyöri kaksi kautta. Enemmän julkisuutta hän sai roolistaan *Puisto-osastossa*, jota alettiin esittää vuonna 2009.

Aziz asuu Los Angelesissa ja on parisuhteessa.

## Palkinnot ja ehdokkuudet

## Lähteet

## Aiheesta muualla
Sawa

**Sawa** (myös nimellä **Forto**) on koulutus-, sotilastukikohta- ja vankilataajama tai -kaupunkfi Eritrean Gash-Barkan alueen (Zoba Gash-Barka) länsiosassa. Forto (Sawa) on myös yksi Gash-Barkan alueen alialueista. Sawan taajama sijaitsee linnuntietä noin 215 kilometriä pääkaupunki Asmarasta länsiluoteeseen, ja noin 92 kilometriä aluekeskus Barentusta luoteeseen. Sudanin raja on lähimmillään noin 27 kilometriä Sawan taajamasta luoteeseen.

Kaikille opiskeluaan jatkaville pakollinen 12. kouluvuosi (tai osa kouluvuodesta) suoritetaan Sawassa. Tämä koskee toisen asteen oppilaitoksia eli sekä lukio- että ammattiopintoja mutta myös koulupudokkaita. Esimerkiksi vuonna 2004 näitä ylioppilastutkintoa vastaaviin päättökokeisiin saakka opiskelevia, tyypillisesti 17–18 vuoden ikäisiä nuoria oli Sawassa noin 8&nbsp;500 henkeä. Koulutukseen sisältyy pakollinen kuuden kuukauden kestoinen sotilas- ja kansalaiskoulutus. Monet nuoret värvätään asepalveluun suoraan Sawan koulutusleiriltä. Ne jotka eivät jatka opintojaan, usein joutuvat suorittamaan kansalaispalvelustaan (virallisesti 18 kuukauden kestoinen, käytännössä usein paljon pidempi) Sawaan täytettyään 18 vuotta. Olojen ja kohtelun ankaruuden johdosta monet ase- tai siviilikansallispalvelusta suorittavista karkaavat Sawan koulutusleiriltä tai eivät palaa lomaltaan.

## Lähteet

## Aiheesta muualla
* Life in Sawa - Eritrean Military and Education Camp by Eri TV youtube.com (video, hallituksen valvoma tv-kanava)
* Sawa 28th Round National Service Military Parade 2015 youtube.com (video, Eri TV: hallituksen valvoma tv-kanava)
* Eritrea: President Isaias’ motivation to the Youth Festival in Sawa, geeskaafrika.com 20.7.2014 
* Yishak Yared: Sawa: Center for nurturing mentally and physically fit youth, eritrea-chat.com
Matthew Barnaby

**Matthew Barnaby** (s. 4. toukokuuta 1973 Ottawa, Ontario) on kanadalainen entinen jääkiekkoilija.

Ärsyttäjänä ja kovana taklaajana tunnettu Barnaby pelasi NHL:ssä vuosina 1993–2007 yhteensä 834 runkosarjaottelua seitsemässä eri joukkueessa. Kaikkien aikojen jäähypörssissä Barnaby on 18. sijalla, yhteensä 2 562 minuutilla.

Peliuransa jälkeen Barnaby toimi vuosina 2008–2011 ESPN-televisiokanavan jääkiekkoasiantuntijana. Sopimus purettiin Barnabyn jäätyä kiinni rattijuopumuksesta.

## Lähteet
Warrior (Nina Sublattin kappale)

”**Warrior**” on Nina Sublattin esittämä musiikkikappale, jolla hän edusti Georgiaa Eurovision laulukilpailussa 2015. ”Warrior” sijoittui ensimmäisessä semifinaalissa neljänneksi 98 pisteellä ja finaalissa 11. sijalle 51 pisteellä.

Sublatti sävelsi ja sanoitti itse Georgian euroviisukarsinnan voittaneen version kappaleesta. Ennen Eurovision laulukilpailua hän kuitenkin muokkasi sävellystä Thomas G:sonin kanssa.

## Lähteet
HMS Elizabeth (1769)

**HMS Elizabeth** oli Britannian Kuninkaallisen laivaston vuonna 1769 vesillelaskettu Elizabeth-luokan 74-tykkinen kolmannen luokan linjalaiva.

## Valmistus

Alus tilattiin 6. marraskuuta 1765 Portsmouthin telakalta, jossa rakennustöistä vastasi Thomas Bucknall. Köli laskettiin 6. toukokuuta 1766. Alus laskettiin vesille 17. lokakuuta 1769 ja valmistui 17. joulukuuta 1770, jolloin aluksen valmistuskustannukset olivat 27&nbsp;996 puntaa viisi shillinkiä ja yhdeksän pennyä. Varustaminen maksoi lisäksi 7&nbsp;648 puntaa ja yhden shillingin.

## Palvelus
Alus romutettiin 1797.

## Lähteet
*

### Viitteet
Michael Deaver

**Michael K. Deaver** (11. huhtikuuta 1938 Bakersfield, Kalifornia − 18. elokuuta 2007 Bethesda, Maryland) oli Yhdysvaltain presidentti Ronald Reaganin apulaiskansliapäällikkö tämän ensimmäisen presidenttikauden aikana 1980-luvun alussa. Valkoisessa talossa Deaver vastasi Reaganin julkisten esiintymisten järjestelyistä ja oli hyvin merkittävässä osassa Reaganin imagon rakentamisessa. Deaver järjesti esimerkiksi tunnetut Reaganin Kiinan muurilla ja Normandian rannikolla pidetyt valokuvaustilaisuudet. Hän myös suojeli Reagania liiallisilta yhteydenottopyrkimyksiltä.

Deaverin erottua Valkoisen talon palveluksesta hänet tuomittiin vuonna 1987 väärästä valasta hänen valehdeltuaan kongressille ja liittovaltion valamiehistölle lobbausliiketoimistaan. Häntä oli syytetty myös poliittisten yhteyksiensä hyödyntämisestä.

## Lähteet

## Aiheesta muualla
HMS Resolution (1770)

**HMS Resolution** oli Britannian Kuninkaallisen laivaston vuonna 1770 vesillelaskettu Elizabeth-luokan 74-tykkinen kolmannen luokan linjalaiva.

## Valmistus

Alus tilattiin 16. syyskuuta 1766 Deptfordin telakalta, jossa rakennustöistä vastasi Adam Hayes. Köli laskettiin heinäkuussa 1767. Alus laskettiin vesille 12. huhtikuuta 1770 ja valmistui 17. toukokuuta, jolloin sen valmistuskustannukset olivat 33&nbsp;576 puntaa kahdeksan shillinkiä ja seitsemän pennyä sisältäen varustamisen.

## Palvelus
Alus romutettiin 1813.

## Lähteet
*

### Viitteet
To Die For

**To Die For** voi tarkoittaa ainakin seuraavia:

* To/Die/For, suomalainen goottimetalliyhtye
* *[[Tappava himo (vuoden 1989 elokuva)|Tappava himo]]* (*To Die For* eli *Dracula: The Love Story*), Deran Sarafianin ohjaama elokuva vuodelta 1989
* *[[To Die For (vuoden 1994 elokuva)|To Die For]]*,  Peter Mackenzie Littenin ohjaama elokuva vuodelta 1994
* *[[Hinnalla millä hyvänsä (vuoden 1995 elokuva)|Hinnalla millä hyvänsä]]* (*To Die For*), Gus Van Santin ohjaama elokuva vuodelta 1995
* *[[To Die For (albumi)|To Die For]]*, hardcore punk -yhtye Integrityn albumi vuodelta 2003
* ”To Die For”, Sam Smithin musiikkikappale vuodelta 2020.
Venäjän maastopalot 2015

**Maastopalot** tuhosivat itäisessä Siperiassa Venäjällä 24 000 hehtaarin alueen huhtikuussa 2015. Pahimmat tuhot koettiin Hakassiassa, jossa kuoli 29 henkeä ja Taka-Baikalian aluepiirissä, jossa ainakin neljä kuoli. Hakassiassa tuhoutui lisäksi 1&nbsp;300 kotia jättäen n. 6&nbsp;000 ihmistä kodittomiksi.

Viranomaisten mukaan palot saivat alkunsa heinän kulottamisesta, mutta kuivan ja lämpimän sään sekä tuulten vuoksi palot lähtivät leviämään.

Kiinalaisten medialähteiden mukaan palot levisivät myös Arguniin Sisä-Mongoliaan.

## Lähteet
Hänen viimeinen ottelunsa

**Hänen viimeinen ottelunsa** (*Knute Rockne, All American*) on vuonna 1940 valmistunut yhdysvaltalainen elämäkertaelokuva, joka kertoo Notre Damen yliopistojoukkueen norjalaissyntyisestä amerikkalaisen jalkapallon valmentajasta Knute Rocknesta (1888–1931). 

Elokuvassa Ronald Reagan tekee läpimurtoroolinsa jalkapalloilija George Gippinä. Elokuvan myötä Reaganista tuli A-filmien näyttelijä ja yksi Warner Bros. -studion tähtinäyttelijöistä.

## Lähteet
Master of None

**Master of None** on yhdysvaltalainen komediasarja, jonka ovat luoneet Aziz Ansari ja Alan Yang. Sarjan ensimmäinen tuotantokausi julkaistiin Netflix-palvelussa 6. marraskuuta 2015. Sarja kertoo Ansarin näyttelemän Devin ja tämän ystävien elämästä New Yorkissa. Ansarin oikeat vanhemmat näyttelevät sarjan toisessa jaksossa, ja hänen veljensä osallistui viidennen jakson käsikirjoittamiseen.
Sarjasta tilattiin helmikuussa 2016 toinen tuotantokausi, joka julkaistiin toukokuussa 2017.

## Näyttelijät

Sarja on saanut lukuisia palkintoja ja ollut ehdolla niihin, muun muassa kolme Emmyä ja Golden Globe -palkinnon.

## Lähteet
257 (luku)

**257** (**kaksisataaviisikymmentäseitsemän**) on luonnollinen luku, jota edeltää luku 256 ja seuraa luku 258.

## Matematiikassa
* 257 on alkuluku.
* 257 on Fermat’n alkuluku: 2^{2^3}+1. Säännöllinen 257-kulmio voidaan siksi konstruoida harpilla ja viivaimella.
* 257 on Pythagoraan alkuluku: 64 \cdot 4 + 1.
* 257 on palindromi seuraavissa lukujärjestelmissä:
** binäärijärjestelmässä (1000000012)
** nelijärjestelmässä (100014)
** seitsenjärjestelmässä (5157)
** heksadesimaalijärjestelmässä (10116).
* 257 kuuluu Jacobsthalin–Lucasin lukujonoon.
* 257 esiintyy lukujonossa, joka saadaan aloittamalla ykkösestä ja laskemalla aina yhteen kaikkien edellisten lukujen numerot.
* 257 on edeltävän ja seuraavan alkuluvun (251 ja 263) keskiarvo.
* 257 on suurin luku, joka voidaan muodostaa eri positiivisten neliölukujen summana tasan 10 tavalla.
* 257 on pienin luku, joka muodostuu kymmenjärjestelmässä kolmesta peräkkäin kirjoitetusta alkuluvusta (2, 5 ja 7).

## Luonnontieteissä
* Fermium-257 on fermiumin pitkäikäisin isotooppi.
* 257 Silesia on pikkuplaneetta.

## Muissa yhteyksissä
* 257 on Burundin kansainvälinen suuntanumero.
* Seututie 257 kulkee Porin ja Ulvilan välillä.

## Lähteet
Ski Classics 2014–2015

**Ski Classics 2014–2015** oli maastohiihdon maratonkilpailujen sarjan Ski Classicsin viides kilpailukausi. Kausi alkoi 13. joulukuuta 2014 Italian Livignossa ja päättyi 28. maaliskuuta 2015 Ruotsin Åressa. Kausi koostui ensimmäisen kilpailun yhteydessä hiihdetystä prologista ja kahdeksasta varsinaisesta osakilpailusta.

Kokonaiskilpailun voitti miehissä norjalainen Petter Eliassen ja naisissa itävaltalainen Katerina Smutna.

## Kilpailut

### Miehet

### Naiset

## Pisteet

### Miehet

### Naiset

## Lähteet
Per Otto Adelborg

**Per Otto Adelborg** (24. huhtikuuta 1781 Loviisa – 2. maaliskuuta 1818 Västervik, Ruotsi) oli suomalaissyntyinen ruotsalainen upseeri ja pilapiirtäjä.

Adelborg syntyi Loviisassa ja kuului vasta-aateloituun Adelborgin sukuun. Hänen isänsä oli linnoituskapteeni Erik Otto Adelborg (vuoteen 1772 Borgh) ja äitinsä Anna Sofia Carlsköld. Hän aloitti upseerin uransa ylimääräisenä vänrikkinä kuningattaren henkirykmentissä Tukholmassa 1796. Adelborg osallistui ruotsalaisissa joukko-osastoissa Suomen sotaan 1808–1809 yhteysupseerina ja esikuntapäällikkönä. Hänet ylennettiin vuonna 1808 ratsumestariksi ja hän sai harvinaisen kultaisen urhoollisuusmitalin. Suomen sodan jälkeen Adelborg oli Ruotsissa everstiluutnantin vakanssilla ja oli yliadjutantin tehtävissä Norjan sotaretkellä 1814.

Adelborg oli taitava piirtäjä ja hän julkaisi 21 poliittisen pilapiirroksen sarjan *Karikatyrer öfver konung Gustaf IV Adolfs regering*. Hänen kuvissaan Kustaa IV Adolf oli vähämielinen henkilö, jolla oli veltto katse, puoliavoin suu, pitkä nenä sekä luonnottoman suuri kolmikolkkahattu. Tämä kuvat vaikuttivat Kustaa IV Adolfin julkisuuskuvaan taiteessa aina Albert Edelfeltin piirroksiin asti. Kungliga bibliotekissa Tukholmassa on kaksi täydellistä kokoelmaa hänen pilapiirroksiaan. Hänen muuta taiteellista tuotantoaan ei pidetä yhtä korkeatasoisena.

Adelborg avioitui vuonna 1807 Lovisa Eleonora Ramsayn (1785–1841) kanssa. Lovisa Ramsayn isä oli maaherra Otto Wilhelm Ramsay. Adelborgeilla oli kaksi poikaa: kapteeni ja tilanomistaja Anders Otto Adelborg (1811–1862) ja komentajakapteeni Bror Jakob Adelborg (1816–1865).

## Lähteet
Mertiöjärvi

**Mertiöjärvi**  on Satakunnassa Jämijärvellä Kierikankylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Mertiöjärvi on osa Jämijärven aluetta.

## Maantietoa
Järven pituus on 1,3 kilometriä, leveys 650 metriä ja pinta-ala 39 hehtaaria. Se sijaitsee aivan Jämijärven eteläpuolella sen ja Hämeenkankaan kapeassa välissä. Siihen laskevat Poljankeitaan ja Tapoosnevan suo-ojien vedet sekä muutama lyhyt pelto-oja. Järven laskuoja on melkein kanava, joka yhdistää järven Jämijärveen 100-metrisellä kaivetulla uomalla. Uoman yli kulkee yhdystie 2613. Rantaviiva on 3,9 kilometriä pitkä. Puolet rannasta rajautuu peltomaahan ja loput metsään. Järven eteläpäässä on Hangaslahti, joka on matala ja umpeen heinittymässä. Toinen on Kurkilahti, joka kurkottaa länteen 350-metrisenä, mutta joka sekin on heinittymässä pohjastaan umpeen. Järven luusuassa on sama ongelma, mutta veden kulku lasku-uomaan on varmistettu ruoppaamalla rannanmyötäinen vapaanveden kanava. Järven vaikutuspiirissä on kolme maatilaa ja kahdeksan vapaa-ajanasuntoa. Kaakkoisrannassa sijaitsee uusi toimintakeskus.

## Historiaa
Jämijärven vedenpintaa laskettiin pariin otteeseen 1800–1900-luvuilla. Vanhoista pitäjänkartoista 1700-luvulla näkee selvästi, kuinka Mertiöjärven suu on kavennut ojamaiseksi uomaksi. Vaikka vanhassa kartassa uoma näyttää pikemminkin salmelta kuin ojalta, sillä oli jo tuolloin järven nimi. Voidaan siten ajatella, että Jämijärven ja Mertiöjärven vedenpinnat ovat olleet aina samalla korkeudella ja että Jämijärven järvenlaskussa myös Mertiöjärven vedenpinta aleni ja sen ojaa perattiin liikkumisen helpottamiseksi.

## Lähteet

## Aiheesta muualla
* Mertiörannan toimintakeskus , Helluntaikansa ry
Tervalampi (Jämijärvi)

**Tervalampi**  on Satakunnassa Jämijärven Rannanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Tervalampi on osa Jämijärven aluetta.

## Maantietoa
Lammen pituus on 120 metriä, leveys 100 metriä ja se on nelikulmaisen muotoinen.  Se sijaitsee metsien laikuttaman peltoalueen keskellä. Siihen laskee kolme pelto-ojaa ja sen laskuoja laskee 600 metrin jälkeen Jämijärven Tervalahteen. Lammen vaikutuspiirissä on kolme maatilaa, mutta soisille rannoille ei ole rakennettu mitään. Lammen ohittaa seututieltä 261 erkaneva kylätie.

## Historiaa
Vuosilta 1784–1798 on säilynyt Jämijärven pitäjänkartta Jämijärven järvialueesta, missä Tervalampi on piirretty näkyviin ilman nimeä. Kartassa on lammelle piirretty pitempi uloke länteen päin. Silloin ei lammella ollut vielä laskuojaa. Vuoden 1959 painetussa peruskartassa lampeen on merkitty kaivettu laskuoja ja lampi on eri muotoinen kuin se on nykyään. Myöhemmissä peruskartoissa siihen on lisätty pohjoisesta tulo-oja, mutta lammen rannat ovat kasvaneet hieman umpeen. Tämä saattaakin olla lammen kohtalo lähivuosikymmeninä.

## Lähteet
Maj Helen Nymoen

**Maj Helen Nymoen** (o.s. **Sorkmo**; s. 14. elokuuta 1969 Os, Norja) on norjalainen entinen maastohiihtäjä. Hän edusti Os IL:ää.

Nymoen hiihti ensimmäisen kilpailunsa maailmancupissa 14. maaliskuuta 1992 sijoittuen 35. sijalle Vangissa 15 kilometrin vapaan hiihtotavan kilpailussa. Henkilökohtaisissa maailmancupin osakilpailuissa hän hiihti neljästi palkintopallille sprinttikilpailuissa. Nymoenin paras henkilökohtainen sijoitus oli toinen sija Engelbergissä vapaan hiihtotavan sprintissä 28. joulukuuta 1998 ja Kitzbühelissä vastaavassa kilpailussa 29. marraskuuta 1999. Normaalimatkoilla hän oli parhaimmillaan seitsemäs viiden kilometrin perinteisen hiihtotavan kilpailussa Val di Fiemmessä 13. joulukuuta 1997.

MM-kilpailuissa Nymoen oli mukana Trondheimissa 1997, Ramsaussa 1999 ja Val di Fiemmessä 2003. Hänen paras MM-saavutuksensa oli 14. sija Ramsaussa viiden kilometrin perinteisen hiihtotavan kilpailussa ja Val di Fiemmessä vapaan hiihtotavan sprintissä. Nymoen oli lisäksi mukana Naganon olympialaisissa 1998 ja Salt Lake Cityn olympialaisissa 2002. Hänen paras olympiasaavutuksensa oli kuudes sija Salt Lake Cityssä vapaan hiihtotavan sprintissä.

## Lähteet
Ylinen Teerlammi

**Ylinen Teerlammi**  on Satakunnassa Jämijärvellä Ruupanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Ylinen Teerlammi on osa Jämijärven aluetta.

## Maantietoa
Lammen pituus on 100 metriä ja leveys 70 metriä. Se sijaitsee metsäisellä suoalueella, joka on tiheästi ojitettu, ja on Jämijärven kirkolta 2,6 kilometriä koilliseen. Lampeen laskee kaksi suo-ojaa ja kolmas toimii lammen laskuojana. Se yhtyy Alisen Teerlammen laskuojaan ja laskee lopulta Jämijärven Seeksanlahteen. Lammen rannat ovat rakentamattomia eikä sinne johda teitä.

## Lähteet
Pär Slätis

**Pär Erik Valdemar Slätis** (10. helmikuuta 1932 Vaasa – 25. joulukuuta 2017 Sipoo) oli suomalainen lääkäri. 

Slätisin vanhemmat olivat lääketieteen lisensiaatti Kasten Otto Valdemar Slätis ja hammaslääketieteen lisensiaatti Elna Matilda Boije. Hän avioitui 1957 lääketieteen lisensiaatti Kirsti Marjatta Lehmussaaren kanssa. Slätis tuli ylioppilaaksi 1949 ja valmistui lääketieteen lisensiaatiksi 1956. Lääketieteen ja kirurgian tohtoriksi hän väitteli 1958.  

Slätis oli Helsingin yliopiston ortopedian ja traumatologian dosentti 1968–1997. Hän tutki muun muassa liikenneonnettomuuksissa syntyneitä vammoja. Slätis toimi Vaasan keskussairaalan kirurgian ylilääkärinä vuosina 1969–1974, johtavana ylilääkärinä vuosina 1972–1974 ja HYKSin Kirurgisen sairaalan osaston ylilääkärinä vuosina 1974–1984. Sieltä hän siirtyi Invalidisäätiön sairaalaan johtavaksi ylilääkäriksi 1985, ja toimitusjohtajana hän oli vuosina 1993–1995.

Slätis sai professorin arvonimen 1983.

## Teoksia
* Havia, Tapani – Sivula, Arto – Slätis, Pär (toim.): *Suomen kirurgiyhdistys 1925–2000 – Kirurgföreningen i Finland 1925–2000*. Suomen kirurgiyhdistys, 2000. 
* Slätis, Pär ym.: *Liikenneturvallisuus ja lääketiede: Suomen liikennelääketieteen yhdistys – Finlands trafikmedicinska förening ry. 1976–2001*. Suomen liikennelääketieteen yhdistys, 2003. 
* Slätis, Pär ym.: *Kinnogård 1908–2008: Berättelsen om ett hus och ett hem*. Grankulla: Pär Slätis, 2008. 
* Kantokorpi, Otso: *Pär Slätis*. Sibbo: Pär Slätis, 2015. 

## Lähteet

## Aiheesta muualla
* Pär Slätisin muistokirjoitus Helsingin Sanomissa
Håkan Smeds

**Håkan Gilbert Markus Smeds** (3. syyskuuta 1928 Vaasa – 26. huhtikuuta 2017) oli suomalainen yritysjohtaja. Hän oli Oy Wiik & Höglund Ab:n toimitusjohtaja 1971–1987. Vuorineuvoksen arvon hän sai 1984. Hän oli koulutukseltaan diplomiekonomi.

## Lähteet

## Aiheesta muualla
*
Klaus Snellman

**Klaus Kristian Snellman** (20. maaliskuuta 1924 Helsinki – 25. kesäkuuta 2003 Helsinki) oli suomalainen diplomaatti, koulutukseltaan valtiotieteiden kandidaatti. Hän oli 1976–1980 suurlähettiläs Limassa, Perussa ja Manilassa, Filippiineillä 1980–1984 ja sen jälkeen ulkoasiainministeriön neuvotteleva virkamies vuoteen 1986, jolloin hänet nimitettiin suurlähettilääksi Sofiaan, Bulgariaan, jossa hän oli eläkkeelle jäämiseensä saakka vuoteen 1990.

Klaus Snellmanin tytär on mallitoimiston johtaja Laila Snellman.

## Lähteet
The Tuomolat

**The Tuomolat** on 13. lokakuuta 2015 Fox-kanavalla alkanut tositelevisiosarja, jossa seurataan Tuomolan uusperheen arkea Helsingin Tammisalossa.

## Jaksot

## Lähteet
Sohlman

**Sohlman** on muun muassa seuraavien sukunimi:

* August Sohlman (1824–1874), ruotsalainen toimittaja, Aftonbladetin päätoimittaja 
* Harald Sohlman (1858–1927), ruotsalainen toimittaja, Aftonbladetin päätoimittaja, August Sohlmanin poika 
* Jani Sohlman, *taikuri Jore* (s. 1975), taikuri
* Johan Gustaf Sohlman (1837–1908), Helsingin oikeuspormestari, senaatin jäsen
* Johan Leonard Sohlman (1851–1885), suomalainen juristi ja Haminan pormestari
* Mikael Kristian Gabriel Sohlman, *Mikael Gabriel*, *MG* (s. 1990), suomalainen rap-artisti
* Rauli Sohlman (s. 1959), suomalainen jääkiekkomaalivahti
* Selim Armas Sohlman (1879–1936), suomalainen majuri ja metsänhoitaja, Johan Leonard Sohlmanin poika.
2,3-dinitrotolueeni

**2,3-dinitrotolueeni** (C7H6N2O4) on nitrattu aromaattinen yhdiste. Sitä käytetään orgaanisessa synteesissä räjähteitä valmistettaessa. 2,3-Dinitrotolueenin kanssa isomeerisia yhdisteitä ovat 2,4-, 2,5-, 2,6-, 3,4- ja 3,5-dinitrotolueenit.

## Ominaisuudet
Huoneenlämpötilassa 2,3-dinitrotolueeni on keltaista kiteistä ainetta. Yhdiste ei liukene veteen, mutta liukenee moniin orgaanisiin liuottimiin kuten etanoliin, dietyylieetteriin, petrolieetteriin ja kloroformiin. Yhdiste ärsyttää ihoa ja hengitysteitä. Yhdisteelle altistumisesta voi seurata päänsärkyä, huonovointisuutta, kouristuksia sekä methemoglobiinin muodostumista.

## Valmistus ja käyttö
2,3-Dinitrotolueenia muodostuu yhdessä muiden dinitrotolueeni-isomeerien kanssa nitrattaessa tolueenia tai m-nitrotolueenia. Yhdistettä voidaan käyttää räjähdysaineiden valmistamiseen.

## Lähteet
The Big Short

**The Big Short** on vuonna 2015 ensi-iltansa saanut yhdysvaltalainen elämäkerrallinen draamakomedia, jonka on ohjannut Adam McKay. Se perustuu Michael Lewisin samannimiseen kirjaan, joka käsittelee vuosien 2007–2008 finanssikriisiä. Elokuvan pääosissa esiintyvät Christian Bale, Steve Carell, Ryan Gosling ja Brad Pitt, joka oli myös yksi elokuvan tuottajista.

*The Big Short* sai rajoitetun ensi-illan Yhdysvalloissa 11. joulukuuta 2015, ja laajan ensi-illan 23. joulukuuta 2015. Elokuva sai viisi Oscar-ehdokkuutta, mukaan lukien paras elokuva ja paras ohjaus. Se sai myös neljä Golden Globe -ehdokkuutta, mukaan lukien paras musikaali- tai komediaelokuva ja paras käsikirjoitus.

## Näyttelijät

## Lähteet

## Aiheesta muualla
* 
*
Badme

**Badme** on pikkukaupunki, joka sijaitsee periaatteessa Eritrean Gash-Barkan alueen (Zoba Gash-Barka) eteläosassa Shambikon alialueella, lähellä Etiopian rajaa. Etiopia on kuitenkin miehittänyt kaupunkia YK:n johdolla Etiopian ja Eritrean rajakomissiossa neuvotellun ja 2002 sovitun rajasopimuksen vastaisesti. Badme sijaitsee linnuntietä noin 140 kilometriä pääkaupunki Asmarasta lounaaseen, 49 kilometriä aluekeskus Barentusta kaakkoon ja 2 kilometriä Etiopian rajalta länteen.

Paikkakunta on tunnetuimpia esimerkkejä kiistanalaisista, Etiopian ja Eritrean rajakomission (EEBC) vuoden 2002 sopimuksen mukaisesti ja Etiopiankin valtuuttaman kansainvälisen oikeuden päätöksen mukaisesti Eritrealle kuuluvasta alueista, joita Etiopia kuitenkin vaatii itselleen ja miehittää. Etiopian tilastoissa Badmen kaupungissa arvioitiin asuvan heinäkuussa 2006 yhteensä 1&nbsp;563 henkeä; kaupunki esitetään miehittäjämaa Etiopian tilastossa osana Tigrayn alueen Mirabatin vyöhykkeen Tahtay Adiyabon weredaa. On huomattavaa, että merkittävä osa Etiopian miehittämien seutujen eritrealaisista asukkaista on maapaossa, eikä etiopialaisten siirtolaisten osuus käy ilmi tilastosta.

## Lähteet

## Aiheesta muualla
* Border a geographer's nightmare (12.5.2000)  (bbc.co.uk)
* Badme: Village in no man's land (22.4.2002)  (bbc.co.uk)
*  Konfliktit / Etiopia ja Eritrea  (globalis.fi)
Sarvikonnat

**Sarvikonnat** (Ceratophryidae) on sammakkoeläinten heimo, jonka lajit elävät Etelä-Amerikassa.

## Suvut
Heimoon kuuluu kolme elävää sukua:

* Sarvisammakot *Ceratophrys*
* *[[Chacophrys]]*
* *[[Lepidobatrachus]]*

Sukupuuttoon kuolleet suvut:

* †*[[Baurubatrachus]]* 
* †*[[Beelzebufo]]*
* †*[[Wawelia]]*

## Lähteet

## Aiheesta muualla
* ITIS: Ceratophryidae
Mindy Kaling

**Mindy Kaling** (s. 24. kesäkuuta 1979), oikealta nimeltään Vera Mindy Chokalingam, on yhdysvaltalainen kirjailija, koomikko ja näyttelijä. Hänet tunnetaan muun muassa *[[Konttori (yhdysvaltalainen televisiosarja)|Konttori]]*-komediasarjan yhdysvaltalaisen version Kelly Kapoorina sekä omasta televisiosarjastaan *[[The Mindy Project]]*.

## Varhaiselämä

Mindy Kaling syntyi Massachusettsin Cambridgessa arkkitehti-isän ja gynekologiäidin toiseksi lapseksi. Kalingin vanhemmat ovat Intian hinduja, jotka tapasivat työskennellessään nigerialaisessa sairaalassa. Hänen isänsä on tamili ja äitinsä bengali. Perhe, johon kuului myös vanhempi veli Vijay, muutti Yhdysvaltoihin Mindyn syntymävuonna 1979.

Mindy menestyi koulussa, mutta mitä sosiaalisiin suhteisiin tuli, hän ei ollut luontainen lahjakkuus. Omien sanojensa mukaan hän oli hiljainen lapsi, joka neljätoistavuotiaana Conan O’Brienin löydettyään tajusi haluavansa olla osa komediamaailmaa.

## Ura

Televisiouransa Kaling aloitti 19-vuotiaana työharjoittelulla *[[Late Night with Conan O’Brien]]* -show’ssa. Hän on maininnut olleensa kamala harjoittelija ja vakoilleensa O’Brienia työskentelyn sijaan.

Opiskelujen jälkeen Kaling muutti Brooklyniin, jossa hän työskenteli tuotantoassistenttina psyykikko John Edwardin tv-ohjelmassa. Samaan aikaan hän esitti stand up -komiikkaa New Yorkin klubeilla.

Elokuussa 2002 Kaling esitti Ben Affleckia ystävänsä Brenda Withersin kanssa kirjoittamassaan broadway-näytelmässä *Matt & Ben*. Näytelmä voitti Best Fringe -palkinnon New York Fringe Festivalilla, ja se mainittiin sekä *[[Time]]*-lehden Top Ten Theatrical Events of The Year -listalla että *[[Rolling Stone|Rolling Stones]]* -lehden Hot List -artikkelissa.

### Konttori

Vuonna 2002 Kaling palkattiin BBC:n menestyneen *Konttori*-sarjan yhdysvaltalaisen version käsikirjoitustiimiin sekä näyttelemään Kelly Kapoorin roolia. Hän oli tuolloin 24-vuotias ja kahdeksanhenkisen tiimin ainoa naispuolinen jäsen. Hän kirjoitti sarjan jaksoista 25 ja oli näin ollen myös tiimin tuotteliain jäsen. *Konttori* nimettiin Primetime Emmy -ehdokkaaksi viidesti.

### The Mindy Project
Kaling käsikirjoitti sarjan romantiikannälkäisestä gynekologista, jonka pääroolia hän itse näyttelee. Fox alkoi esittää sarjaa 2012, mutta perui tilauksen kolmen kauden jälkeen. Suoratoistopalvelu Hulu kiinnostui kuitenkin sarjasta, ja neljäs kausi alkoi palvelussa syyskuussa 2015.

### Kirjallisuus
Vuonna 2011 Kalingilta ilmestyi omaelämäkerta nimeltä *[[Is Everyone Hanging Out Without Me? (And Other Concerns)]]*, joka pääsi ''New York Timesin'' bestsellerlistalle. Hänen toinen teoksensa, esseekokoelma *Why not me?,* julkaistiin vuonna 2015.

## Lähteet

## Aiheesta muualla
Suffolk-luokka

**Suffolk-luokka** oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka.

## Suunnittelu
Alusten aseistuksena oli kummallekin tykkikannelle asennetut 28 tykkiä. Alemmalla kannella tykit olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä. Vuonna 1782 *HMS Suffolk* aseistettiin uudelleen vaihtamalla alakannen tykit 24-naulaisiksi ja yläkannen 12-naulaisiksi. Samassa yhteydessä puolikannen tykit vaihdettiin kahdeksaan ja etukannen neljään 6 naulan tykkiin. Myöhemmin aseistus muutettiin jälleen alemmalle kannelle 68 naulan ja ylemmälle 42 naulan karronadit määrien pysyessä samoina. Puoli- ja etukansille asennettiin kaksitoista 24 naulan tykkiä.

## Alukset

## Lähteet
*

### Viitteet
Fran Villalba

**Francisco ”Fran” José Villalba Rodrigo** (s. 11. toukokuuta 1998 Valencia) on espanjalainen jalkapalloilija, joka edustaa espanjalaista Valenciaa. Oikeajalkainen Villalba on pelipaikaltaan keskikenttäpelaaja.

Villalba on Valencia CF:n kasvatti. Hän debytoi seuran kakkosjoukkueen paidassa Espanjan kolmanneksi korkeimmalla sarjatasolla vuonna 2015. Seuran edustusjoukkueen paidassa Primera Divisiónissa Villalba debytoi vuoden 2015 viimeisenä päivänä Villarrealia vastaan.

Villalba on pelannut Espanjan alle 17-vuotiaiden maajoukkueessa.

## Lähteet
Lila Lapanja

**Lila Lapanja** (s. 3. joulukuuta 1994 Truckee) on yhdysvaltalainen alppihiihtäjä.

Lapanja kilpaili maailmancupissa ensimmäisen kerran Aspenin pujottelussa marraskuussa 2015. Maailmancupin pisteille hän pääsi ensimmäisen kerran Flachaun pujottelussa tammikuussa 2016 oltuaan 23:s.

## Lähteet
The Mindy Project

**The Mindy Project** on yhdysvaltalainen komediasarja, joka sai ensi-iltansa Fox-kanavalla 25. syyskuuta 2012. Sen on käsikirjoittanut ja ohjannut Mindy Kaling, joka myös näyttelee sarjan pääosaa.

Kolmen kauden jälkeen, toukokuussa 2015, Fox purki sopimuksen. Kaksi viikkoa myöhemmin suoratoistopalvelu Hulu osti sarjan ja neljäs kausi julkaistiin palvelimella saman vuoden syyskuussa.

## Juoni
Fiktiivinen sarja seuraa Mindy Lahirin elämään. Hän työskentelee gynekologin vastaanotolla ja etsii epätoivoisesti rakkautta.

## Rooleissa

## Lähteet
Bimbo Oy

**Bimbo Oy** on 9. syyskuuta 2015 Fox-kanavalla alkanut tositelevisiosarja, jossa seurataan 22-vuotiaiden Alina Välimäen ja Sointu Borgin Charisma Promotion -yrityksen pyörittämistä opintojensa ohella. 

## Jaksot

## Lähteet
Nuotin vierestä

**Nuotin vierestä** on uudenvuodenpäivänä 2016 ensi-iltansa saanut suomalainen draamakomediaelokuva, jonka on ohjannut Lauri Nurkse. Elokuvan pääosissa nähdään muun muassa Riku Nieminen, Leena Uotila, Essi Hellén ja Pihla Viitala. 

## Juoni
Pidättyväinen insinööri Arto Mulkonsaari (Riku Nieminen) asuu Helsingissä kontrolloivan ja tiukan Marjukka-vaimonsa (Pihla Viitala) kanssa. Arton juristiäiti Leena (Leena Uotila), jonka puoliso Kauko (Raimo Grönberg) on juuri kuollut, saa idean osallistua Kotkassa käytäviin karaoken SM-kilpailuihin ja pyytää Artoa viemään hänet paikalle. Arto vastustelee, mutta hänen mielensä muuttuu, kun hän huomaa, kuinka tärkeää laulaminen on äidille. Arto tutustuu myös kilpailun tuomariin, Susanna Salmiseen (Essi Hellén). 

## Näyttelijät

Elokuvan ohjaaja Lauri Nurkse tekee roolin Leenan sydänkirurgina.

## Arvioita

*Helsingin Sanomien* Leena Virtasen mukaan Riku Niemisen pääroolista huolimatta Leena Uotila luo elokuvan hengen. ”Sekä Nieminen että Uotila tekevät hahmoistaan aitoja, enemmän kuin pelkkiä komediatyyppejä. [Pihla] Viitalan esittämä vaimo on kirjoitettu turhan yksinkertaisesti, mutta Viitala näyttelee hahmon sopivasti yli. Essi Hellén ei oikein löydä paikkaansa joukossa.”*Turun Sanomien* Päivi Valotie oli kriittisempi. Hänen mielestään *Nuotin vierestä* kompastuu karikatyyrimäisiin henkilöhahmoihinsa, joiden tekemisiin ja tunnetiloihin on vaikea uskoa. Vain Leena Uotilan elämäniloisessa eläkeikäisessä hän näki mukavaa luontevuutta. Kerronta vaihtelee tyyliään pitkin matkaa koomisesta vakavaan. ”Hampaatonta ja hömelöä kokonaisuutta vaivaavat väkinäinen vitsailu ja umpikuluneet asetelmat.” *Episodin* Jouni Vikman kirjoitti elokuvan olevan samanlaista höttöä kuin vähän aiemmin ensi-iltaan tullut *[[Luokkakokous (vuoden 2015 elokuva)|Luokkakokous]]*: ”Mutta vaikka senkin ytimessä on itsensä nolaaminen, *Nuotin vierestä* onnistuu käsittelemään aihetta positiivisuuden kautta henkisen ja fyysisen satuttamisen sekä mukarankkuuden sijaan. Jos farssi on oleellinen osa suomalaista elokuvaa, se voisi edes olla tämän kaltaista nössöilyä.”

## Näytelmäversio
Tamperelainen Pyynikin kesäteatteri toi kesällä 2019 ensi-iltaan näyttämösovituksen elokuvasta.

## Lähteet

## Aiheesta muualla
* Nuotin vierestä Finnkinon sivuilla 
*
Ivar Ekström

**Ivar Aleksander Ekström** (24. elokuuta 1891 Helsinki – 12. heinäkuuta 1971 Varkaus) oli suomalainen Varkaudessa asunut metsäteknikko ja valokuvaaja.

Ekström oli A. Ahlstöm Oy:n palveluksessa vuosina 1909–1960. Hän työskenteli yhtiön metsätyömailla kiertävänä kasöörinä sekä myöhemmin metsätyönjohtajana. Ekström toimi myös yhtiön valokuvaajana ja hän tallensi erityisesti Varkauden tehdasyhteisön historiaa. Ekström kuvasi metsätyömaita ja kansanelämää Pohjois-Savon ja Kainuun syrjäseuduilla *Metsäkansa*- ja *Maakansa*-nimisiksi valokuvakokoelmiksi. Lisäksi Ekström kuvasi Suomen sisällissodan tapahtumia, Ahlströmin suvun jäseniä sekä Ahlströmin tehtaita muuallakin Suomessa.

Ekströmin kuvia on ollut esillä näyttelyissä Varkauden museossa ja Varkauden taidemuseossa. Ekströmin 9 000 kuvan negatiivikokoelma sijaitsee Varkauden museossa.

## Teoksia
* *Sotakuvia Savon ja Karjalan rintamilta*. Warkauden suojeluskunta, Warkaus 1919 
* *Metsäkansa* ; toimittaja Hanna-Kaisa Melaranta. Varkauden museon julkaisuja 8. Varkaus 2009

## Lähteet
Aliso Canyonin kaasuvuoto

**Aliso Canyonin kaasuvuoto** oli lokakuusta 2015 helmikuuhun 2016 kestänyt metaanivuoto Kaliforniassa. Vuoto sattui Southern California Gas -yhtiön eli SoCalGasin omistamalla Aliso Canyonin varastointialueella San Fernando Valleyn alueella Los Angelesin piirikunnassa. Vuoto havaittiin 23. lokakuuta vuonna 2015, ja SoCalGas ilmoitti sen olevan korjattu 11. helmikuuta 2016. Kaikkiaan ilmaan pääsi 142 miljoonaa kuutiometriä kaasua, ennen kuin vuoto saatiin tukittua.

Vuodon takia läheiseltä Porter Ranchin alueelta jouduttiin evakuoimaan noin 6&nbsp;000 perhettä kodeistaan. Vuodon määräksi arvioitiin yli 1&nbsp;200 tonnia päivässä. Kuvernööri Jerry Brown julisti hätätilan, ja kaksi koulua jouduttiin sulkemaan. 

Maakaasua on varastoitu vanhalle öljynporausalueelle noin 2,5 kilometrin syvyyteen maakerrostumiin odottamaan asiakkaille jakelua. Vuodon tarkka sijainti ei ole tiedossa. Porausputkien korkea ikä ja huono kunto lienevät vuodon tärkeimmät syyt.

Kaasun määrän on laskettu vastaavan 1,77 miljoonan lehmän vuodessa tuottamaa metaania tai 1,4 miljoonan auton keskivertopäästöjä.

## Lähteet
Karate Euroopan kisoissa 2015

**[[Euroopan kisat 2015|Euroopan kisojen 2015]] [[karate]]** pidettiin Bakussa Crystal Hallissa 13.–14. kesäkuuta 2015. Sarjoja oli kuusi kummallekin sukupuolelle. Menestynein maa oli Azerbaidžan, joka voitti yhteensä kuusi mitalia, joista neljä oli kultaa.

## Tulokset

### Miehet

### Naiset

## Mitalitaulukko

## Lähteet
Raija Julkunen

**Raija Julkunen** (s. 1944 Varkaus) on suomalainen yhteiskuntatieteilijä. Hän on yhteiskuntatieteiden tohtori ja yhteiskuntapolitiikan dosentti sekä lehtori emerita Jyväskylän yliopistossa.

Julkusen erityisaloja ovat hyvinvointivaltion ja työelämän tutkimus. Hänet palkittiin Vuoden kellokkaana 1992. Julkunen osallistui presidenttifoorumiin syyskuussa 2009.

## Tuotantoa
* 
* 
* 
* 
* 
* 

## Lähteet
Jääkärinkatu

**Jääkärinkatu** () on noin 250 metriä pitkä itä–länsisuuntainen katu Helsingin Ullanlinnassa. Se alkaa itäpäässään Korkea­vuoren­kadulta ja päättyy länsipäässään Laivurin­kadun ylemmälle sivuhaaralle hieman Viiskulmasta etelään. Jääkärinkadun ajorata on koko pituudeltaan yksisuuntainen.

Jääkärinkatu 4:ssä sijaitsivat G.W. Sohlbergin tehdas- ja konttorirakennukset vuosina 1885–1975. Nykyään Jääkärinkadun varrella on etupäässä asuinkerrostaloja, joiden alakerroissa on  kivi­jalka­kauppoja. Kadun varrella on myös kultasepänliike ja kebab-ravintola.

## Nimen alkuperä

Jääkärinkatu on saanut nimensä sen länsipään tienoilla, nykyisen Tehtaanpuiston paikalla 1800-luvun alkupuolella sijainneen vuokra-alueen nimestä *Jägersdorff*. Alue oli vuonna 1834 vuokrattu Suomen kaartin käyttöön ampumarata-alueeksi..

Nimi vahvistettiin alun perin vuonna 1842 ruotsin­kielisessä muodossa Jägare Gatan. Suomenkielisenä vastineena esiintyi vuonna 1866 Jääkerikatu. Kun ruotsin sana *jägare* kuitenkin tarkoittaa, paitsi sotilasta, jääkäriä, myös metsästäjää, kadusta käytettiin 1880-luvulta lähtien myös nimeä Metsästäjän­katu, joka vuonna 1909 vahvistettiin viralliseksi.  Nykyinen suomennos vahvistettiin vuonna 1928 kaupunginvaltuuston asettaman, kadunnimistön yleistä tarkistamista käsitelleen komitean esityksestä, sillä sanan oletettiin tässä yhteydessä tarkoittavan sotilasta. Kun asia tuli käsittelyyn valtuustossa, sitä kuitenkin vastustivat eräät vasemmistolaiset valtuutetut.

## Galleria

kuva:Jääkärinkatua (Helsinki) talvella.JPG|Jääkärinkatu tammikuussa 2016.
kuva:Jääkärinkatu 6 sisäpiha.jpg|Jääkärinkatu 6:n sisäpiha, jossa sijaitsee yksi Ullanlinnan harvoista puutaloista.


## Lähteet